Gaius Claudius Ap.f. Pulcher

Gaius Claudius Ap.f. Pulcher (natus saeculo 3 a.C.n., mortuus anno 167 a.C.n.) fuit vir publicus ac militaris Romanus.

 Gens 
Pater eius Appius Claudius P.f. Pulcher erat, qui anno 212 a.C.n. consul Romanus fuit. Fratres eius Appius Claudius Ap.f. Pulcher anno 185 a.C.n. et Publius Claudius Ap.f. Pulcher anno 184 a.C.n. consulatum gesserunt.

 Cursus honorum 
Claudius Pulcher ab anno 195 a.C.n. ad mortem augur eratTitus Livius, Ab urbe condita XXXIII 44,3, anno 180 praetor peregrinus electus est et quaestiones contra veneficos habuitTitus Livius, op.cit. XL 37,4; 42,5. Anno 177 una cum Tiberio Sempronio P.f. Graccho consul fuit et expeditionem antecessoris consulis Auli Manlii Vulsonis in Histria suscepit, caput Histriae Nesactium expugnavitTitus Livius, op.cit. XLI 10,5–11,9 atque deinde proconsul Ligures apud flumen Scultennam vicit ac de eis triumphavitTitus Livius, op.cit. XLI 12,7-10; 13,6–8. Anno 171 tribunus militum consulis Publii Licinii C.f. Crassi in bello contra Persem regem Macedoniae fuitTitus Livius, op.cit. XLII 49,8. Anno 169 - etiam una cum Tiberio Sempronio Graccho - censor electus est atque acriter contra equitum ordinem egit. Itaque a tribuno plebis Publio Rutilio perduellionis accusabatur, sed, quod collega Gracchus apud plebem acceptus pro Claudio nitebatur, absolutus estTitus Livius, op.cit. XLIII 16,1–16. Vide etiam de hac censura ibidem XLV.15.. Anno 167, postquam Perses rex victus est, Xvir Macedoniae reformandae electus est, sed eodem anno mortuus estTitus Livius, op.cit. XLV 17,2; 31,9; 44,3; Polybius, Historiae XXX 13,8.

 Bibliographia 
  Hic legere potes


 Notae 

Pulcher, Gaius Ap.f.
Categoria:Senatores
Categoria:Praetores
Categoria:Censores
Categoria:Augures